hippocrates-et-corpus-hippocraticum.prorrheticon 2.24
24 . Τῶν δὲ γυναικῶν ὅσαι μᾶλλον καὶ ἧσσον ἐν γαστρὶ λαμβάνειν πεφύκασιν , ὧδε ὑποσκέπτεσθαι · πρῶτον μὲν τὰ εἴδεα · σμικραί τε γὰρ μειζόνων ἀμείνονες ξυλλαμβάνειν , λεπταὶ παχειῶν , λευκαὶ ἐρυθρῶν , μέλαιναι πελιδνῶν , φλέβας ὅσαι ἐμφανέας ἔχουσιν , ἀμείνονες ἢ ὅσῃσι μὴ καταφαίνονται · σάρκα δὲ ἐπίθρεπτον ἔχειν πρεσβυτικῇ πονηρὸν , μαζοὺς δὲ ὀγκηρούς τε καὶ μεγάλους ἀγαθόν . Ταῦτα μὲν τῇ πρώτῃ ὄψει δῆλά ἐστι . Πυνθάνεσθαι δὲ χρὴ καὶ περὶ τῶν καταμηνίων , ἢν πάντας μῆνας φαίνωνται , καὶ ἢν πλῆθος ἱκανὰ , καὶ ἢν εὔχροά τε καὶ ἴσα ἐν ἑκάστοισι τῶν χρόνων , καὶ ἐν τῇσιν αὐτῇσιν ἡμέρῃσι τῶν μηνῶν · οὕτω γὰρ ταῦτα γίνεσθαι ἄριστον . Τὸ δὲ χωρίον ἐν ᾧ ἡ ξύλληψίς ἐστιν , ὃ δὴ μήτρην ὀνομάζομεν , ὑγιές τε χρὴ εἶναι καὶ ξηρὸν καὶ μαλθακὸν , καὶ μήτ’ ἀνεσπασμένον ἔστω μήτε προπετὲς , μήτε τὸ στόμα αὐτοῦ ἀπεστράφθω μήτε ξυμμεμυκέτω μήτ’ ἐκπεπλίχθω · ἀμήχανον γὰρ , ὅ τι ἂν ᾖ τῶν τοιούτων κωλυμάτων , σύλληψιν γενέσθαι . Ὁκόσαι μὲν οὖν τῶν γυναικῶν μὴ δύνανται ἐν γαστρὶ λαμβάνειν , φαίνονται δὲ χλωραὶ , μήτε πυρετοῦ μήτε τῶν σπλάγχνων αἰτίων ἐόντων , αὗται φήσουσι κεφαλὴν ἀλγέειν , καὶ τὸ καταμήνια πονηρῶς τε σφίσι καὶ ἀκρίτως γίνεσθαι . Καὶ ὀλίγως δὲ καὶ πολὺν χρόνον ἢν τῇσιν οὕτω διακειμένῃσιν γίνηται ἢ παντάπασιν ἀφανέα ᾖ , αἱ μῆτραι καθάρσιος ταύτῃσι προσχρῄζουσιν . Ὁκόσαι δὲ εὔχροοί τέ εἰσι καὶ σάρκα πολλήν τε καὶ πίειραν ἔχουσι , καὶ φλέβια κεκρυμμένα , ἀνώδυνοί τέ εἰσι καὶ τὰ καταμήνια ταύτῃσιν ἢ παντάπασιν οὐ φαίνεται , ἢ ὀλίγα τε καὶ ἀκρίτως γίνεται , τῶν τρόπων οὗτος ἐν τοῖσι χαλεπωτάτοισιν ἐστὶ καταναγκάσαι ὡς ἐν γαστρὶ λαμβάνειν . Ἢν δὲ , ἐπιφαινομένων τῶν καταμηνίων ἀπροφασίστως , τό τε σῶμα ὧδε διάκειται ἡ γυνὴ καὶ μὴ συλλαμβάνῃ , τὸ χωρίον [ ἐν ᾧ ἡ μήτρη ] αἴτιον , ὥστε μὴ δύνασθαι γίνεσθαι ἔκγονα · ἢ γὰρ ἀνεσπασμένον ἐστὶν , ἢ ἐκπεπλιγμένον · τὰ γὰρ ἄλλα κακὰ γινόμενα ἐνταῦθα ξὺν ὀδύνῃσί τε γίνεται καὶ ἀχροίῃσί τε καὶ τήξει . Ἧισι δ’ ἂν ἕλκος γένηται ἐν τῇς μήτρῃσιν , εἴτε ἐκ τόκου , εἴτε ἐκ φύματος , εἴτε ἐξ ἄλλης τινὸς προφάσιος , πυρετούς τε καὶ βουβῶνας ταύτῃσιν ἀνάγκη ἐπιγίνεσθαι καὶ ὀδύνας ἐν τοῖσι χωρίοισι τούτοισιν . Εἰ δὲ καὶ τὰ λοχεῖα συναποληφθείη , ταύτῃ τὰ ὑπάρχοντα κακὰ πάντη ἀκριτότερά τε καὶ χρονιώτερα · καὶ πρὸς τούτοισιν ὑποχονδρίων τε καὶ κεφαλῆς ὀδύναι . Ἕλκεος δὲ γενομένου καὶ ἐξυγιασθέντος , τὸ χωρίον τοῦτο ἀνάγκη λειότερον καὶ σκληρότερον γίνεσθαι , καὶ ἧσσον δύνασθαι ἐν γαστρὶ λαμβάνειν . Εἰ δὲ μοῦνον ἐν τοῖσιν ἐπ’ ἀριστερὰ γένοιτο ἕλκος , ἡ δὲ γυνὴ ἐν γαστρὶ λάβοι , εἴτε τὸ ἕλκος ἔτι ἔχουσα , εἴτε λοιπὸν ἤδη ὑγιὴς ἐοῦσα , ἄρσεν μᾶλλον τεκεῖν αὐτὴν ἐλπίς ἐστιν · εἰ δὲ ἐν τοῖσιν ἐπὶ δεξιὰ τὸ ἕλκος γένοιτο , ἡ δὲ γυνὴ ἐν γαστρὶ ἔχοι , θῆλυ μᾶλλον τὸ ἔκγονον χρὴ δοκέειν ἔσεσθαι .
Lemmas: 24 . ὁ δέ γυνή ὅσος μάλα καί ἥσσων ἐν γαστήρ λαμβάνω φύω , ὧδε ὑποσκέπτομαι · πρῶτος μέν ὁ εἶδος · μικρός τε γάρ μέγας ἀγαθός συλλαμβάνω , λεπτός παχύς , λευκός ἐρυθρός , μέλας πελιδνός , φλέψ ὅσος ἐμφανής ἔχω , ἀγαθός ἤ ὅσος μή καταφαίνω · σάρξ δέ ἐπίθρεπτος ἔχω πρεσβυτικός πονηρός , μαστός δέ ὀγκηρός τε καί μέγας ἀγαθός . οὗτος μέν ὁ πρῶτος ὄψις δῆλος εἰμί . πυνθάνομαι δέ χρή καί περί ὁ καταμήνιος , ἐάν πᾶς μείς φαίνω , καί ἐάν πλῆθος ἱκανός , καί ἐάν εὔχροος τε καί ἴσος ἐν ἕκαστος ὁ χρόνος , καί ἐν ὁ αὐτός ἡμέρα ὁ μείς · οὕτως γάρ οὗτος γίγνομαι ἀγαθός . ὁ δέ χωρίον ἐν ὅς ὁ σύλληψις εἰμί , ὅς δή μήτρα ὀνομάζω , ὑγιής τε χρή εἰμί καί ξηρός καί μαλθακός , καί μήτε ἀνασπάω εἰμί μήτε προπετής , μήτε ὁ στόμα αὐτός ἀποστράπτω μήτε συμμύω μήτε ἐκπλίσσομαι · ἀμήχανος γάρ , ὅς τις ἄν εἰμί ὁ τοιοῦτος κώλυμα , σύλληψις γίγνομαι . ὁπόσος μέν οὖν ὁ γυνή μή δύναμαι ἐν γαστήρ λαμβάνω , φαίνω δέ χλωρός , μήτε πυρετός μήτε ὁ σπλάγχνον αἴτιος εἰμί , οὗτος φημί κεφαλή ἀλγέω , καί ὁ καταμήνιος πονηρός τε σφεῖς καί ἄκριτος γίγνομαι . καί ὀλίγος δέ καί πολύς χρόνος ἐάν ὁ οὕτως διάκειμαι γίγνομαι ἤ παντάπασι ἀφανής εἰμί , ὁ μήτρα κάθαρσις οὗτος προσχρῄζω . ὁπόσος δέ εὔχροος τε εἰμί καί σάρξ πολύς τε καί πίων ἔχω , καί φλέβιον κρύπτω , ἀνώδυνος τε εἰμί καί ὁ καταμήνιος ταῦτος ἤ παντάπασι οὐ φαίνω , ἤ ὀλίγος τε καί ἄκριτος γίγνομαι , ὁ τρόπος οὗτος ἐν ὁ χαλεπός εἰμί καταναγκάζω ὡς ἐν γαστήρ λαμβάνω . ἐάν δέ , ἐπιφαίνω ὁ καταμήνιος ἀπροφάσιστος , ὁ τε σῶμα ὧδε διάκειμαι ὁ γυνή καί μή συλλαμβάνω , ὁ χωρίον [ ἐν ὅς ὁ μήτρα ] αἴτιος , ὥστε μή δύναμαι γίγνομαι ἔκγονος · ἤ γάρ ἀνασπάω εἰμί , ἤ ἐκπλίσσομαι · ὁ γάρ ἄλλος κακός γίγνομαι ἐνταῦθα σύν ὀδύνη τε γίγνομαι καί ἄχροια τε καί τῆξις . ὅς δέ ἄν ἕλκος γίγνομαι ἐν ὁ μήτρα , εἴτε ἐκ τόκος , εἴτε ἐκ φῦμα , εἴτε ἐκ ἄλλος τις πρόφασις , πυρετός τε καί βουβών ταῦτος ἀνάγκη ἐπιγίγνομαι καί ὀδύνη ἐν ὁ χωρίον οὗτος . εἰ δέ καί ὁ λοχεῖος συναπολαμβάνω , ταύτῃ ὁ ὑπάρχω κακός πάντῃ ἄκριτος τε καί χρόνιος · καί πρός οὗτος ὑποχόνδριος τε καί κεφαλή ὀδύνη . ἕλκος δέ γίγνομαι καί ἐξυγιάζω , ὁ χωρίον οὗτος ἀνάγκη λεῖος καί σκληρός γίγνομαι , καί ἥσσων δύναμαι ἐν γαστήρ λαμβάνω . εἰ δέ μόνος ἐν ὁ ἐπί ἀριστερός γίγνομαι ἕλκος , ὁ δέ γυνή ἐν γαστήρ λαμβάνω , εἴτε ὁ ἕλκος ἔτι ἔχω , εἴτε λοιπός ἤδη ὑγιής εἰμί , ἄρσην μάλα τίκτω αὐτός ἐλπίς εἰμί · εἰ δέ ἐν ὁ ἐπί δεξιός ὁ ἕλκος γίγνομαι , ὁ δέ γυνή ἐν γαστήρ ἔχω , θῆλυς μάλα ὁ ἔκγονος χρή δοκέω εἰμί .